Osinbajo zai yi wata muhimmiyar ganawa da Gwamnoni daga dawowar sa Najeriya
NEC: Yemi Osinbajo zai jagoranci babban taron tattalin arziki yau
6 months ago 1063 views by Muhammad Malumfashi
Mun samu labari cewa Mataimakin Shugaban kasa Farfesa Yemi Osinbajo zai ja ragamar taron NEC na Majalisar tattalin arzikin Najeriya. Za ayi taron ne a yau Juma’a 14 ga Watan Disamban nan da safe.
Yemi Osinbajo zai gana da Gwamnoni a Vill an jima
Wani Hadimin Mataimakin Shugaban kasar a kan harkokin sadarwa, Mista Arukaino Umukoro, ya bayyana mana cewa Yemi Osinbajo zai jagoranci taron NEC da safiyar Juma’ar nan a ofishin tsohon babban dakin taro na Banquet Hall.
A wannan taro na musamman da za ayi a fadar Shugaban kasa na Aso Villa a cikin babban Birnin Tarayya Abuja, zai kunshi dukkanin Gwamnonin Najeriya, da kuma Gwamnan babban bankin Najeriya na CBN watau Godwin Emefiele.
KU KARANTA: Asusun Gwamnatin Najeriya ya soma kukan karancin kudi
Majalisar za ta tattauna ne game da tsare-tsare da manufofin Gwamnatin Buhari masu taba rayuwar al’umma. Manyan batutuwan da za ayi magana a kai sun hada da kiwon lafiya, harkar ilmi da sauran su. Za a soma taron ne da karfe 9:00.
Wannan shi ne babban taron da Mataimakin Shugaban kasar zai yi bayan dawowar sa Najeriya jiya. A Ranar Lahadi ne Yemi Osinbajo ya tafi Kasar Jamus inda daga nan ya wuce Kasar Ingila, ya kuma tsaya wani taro da aka yi a Masar.
Taron na NEC ya kan kunshi Gwamnonin da ba su wuce 4 bane, da kuma wasu tsirarrun Ministoci da kuma wadanda ke da ta cewa a bangaren tattalin arzikin kasar. Wannan karo kuwa za ayi zaman ne da duka Gwamnonin Jihohin kasar.
Yemi OsinbajoHausa NewsGwamnan Jihar Katsina Aminu Bello Masari Latest NewsGwamnan Jihar Kaduna Nasir El-Rufai Latest News
Denola Grey Ankara styles skirt and blouse How much is JAMB form Ankara short gown Babaijebu
'Yan Majalisun hamayya sun yi kira a koma irin tsarin mulkin da aka yi a baya